I mere end 10 år har debatten om et Bilka-varehus i Hjørring stået på, og på tirsdag skal politikerne i Teknik og Miljøudvalget tage stilling til om, man i kommunen vil sige ja eller nej til et nyt forslag om at der skal bygges et Bilka i byen.

Politikerne i Hjørring Kommune sagde i 2014 nej til, at der kunne bygges et stort Bilka varehus på over 6.000 kvadratmeter ved det nuværende A-Z Varehus efter store lokal modstand mod projektet, som også ville blive for stort i henhold til planloven. En ændring i planlovens bestemmer har nu muliggjort, at Bilka-projektet måske alligevel kan blive til noget, hvis varehuset etableres i to selvstændige butikker i form af en dagligvarebutik og en Non-Food varehus på hver omkring 3.000 kvadratmeter. Hvis projektet skal realiseres, så kræver det, at politikerne i Hjørring stemmer for en ny lokalplan og kommuneplanstillæg. De forslag har været i offentlig høring i 8 uger, og der er indkommet 104 indsigelser for og imod Bilka-planerne. Se indslag fra januar med bl.a. kommentarer fra politikerne i Hjørring her: 104 indsigelser for og i mod De fleste høringssvar er fra borgere, som enten er for eller imod projektet. En del borgere mener, at byen skal have et Bilka, da det vil give mere handel i byen. De borger, som har gjort indsigelse i mod, mener at et Bilka i Hjørring vil betyde, at butikkerne i oplandsbyerne mister vigtig omsætning, ligesom det vil ramme de mindre butikker i Hjørring på omsætningen. De Samvirkende Købmænd og Coop samt Hirtshals Handel og Erhverv har indsendt høringssvar, hvor de gør opmærksom på en række forhold i planlægningen, som de vurderer enten ikke er lovlige eller tilstrækkeligt eller korrekt redegjort for. De anmoder derfor Hjørring Byråd om at forkaste planforslagene. Både de Samvirkende Købmænd og Coop har tidligere givet udtryk for, at de ikke mener, at Hjørring Kommune har lovhjemmel til at godkende lokalplanen, som baner vejen for et Bilka, og derfor truede de allerede i januar med retssag, hvis kommunen godkender planerne. Omsætningen i et nyt Bilka Food ved siden af A-Z varehuset vurderes at blive på 130 millioner kroner om året, og omkring 80 procent af omsætningen vil blive hentet i Hjørring Kommune. Direktionen i kommunen indstiller til politikerne i Teknik- og Miljøudvalget, at udvalget sender sagen videre til byrådet med anbefaling om at lokalplanen vedtages. Se indslag fra januar med reaktioner fra oplandsbyerne her: